钦定古今图书集成/理学汇编/文学典/第078卷 > 韦许
## 钦定古今图书集成/理学汇编/文学典/第078卷 > 韦许

按《江南通志》：“许字深道，家芜湖，志尚矫洁，赴善如饥
渴。读书明大义，不事科举，筑堂曰独乐，聚书数千卷。
黄庭坚兄弟与之游。元符中，诸公贬逐，道经江上，许
承接款曲，能周其急，士大夫重之。陈瓘为作《独乐堂
记》。政和中，枢密张叔夜荐于朝，不果行。绍兴初，时宰
言其事，高宗云：‘当今谁知有元祐人如韦、许者，可以’”
常人比哉？授以官，许拜命而不署衔，自号“芜阴居士。”